

**Strategiplan 2021-2026**

**Sjømannskirken Norsk kirke i utlandet**

**Vedtatt av hovedstyret 31.08.2021**

# Strategisk rammeverk

## Vårt formål

Sjømannskirkens formål er å fremme Guds rike ved å være kirke i verdens hverdag. Sjømannskirken skal

* forkynne Guds ord
* praktisere kristen nestekjærlighet
* forvalte sakramentene
* gi trosopplæring

## Vår visjon

*«Kirke i verdens hverdag»*

## Vårt oppdrag

Sjømannskirken er en inkluderende, oppsøkende og nyskapende kirke som er til stede for nordmenn der de er. Vi ønsker å ivareta hele mennesket ved å være del av den verdensvide kirke som forkynner evangeliet i ord og handling og tar del i menneskers liv og hverdag. Vi skal:

* oppsøke mennesker og være opptatt av deres hverdag
* gi støtte til mennesker i sårbare og vanskelige situasjoner
* være et kirkelig, sosialt og kulturelt møtested
* gi tilbud om gudstjenestefellesskap, trosopplæring og kirkelige handlinger
* være i beredskap for mennesker i krise og nød

## Våre målgrupper

Sjømannskirken er til for alle nordmenn som oppholder seg i utlandet, på havet, eller som arbeider på norsk kontinentalsokkel i kortere eller lengre tid. Arbeidet kan også inkludere øvrige nordiske statsborgere og utenlandske sjøfolk på norske skip. Når vi i beredskapsarbeidet møter mennesker av andre nasjonaliteter, bistår vi også dem.

## Vår virksomhet

Sjømannskirkens virksomhet består av:

1. kirkelige, sosiale og kulturelle møteplasser for nordmenn i utlandet
2. oppsøkende virksomhet og besøkstjeneste
3. beredskapsarbeid i samarbeid med utenrikstjenesten og næringslivet
4. innsamlings-, informasjons- og frivillighetsarbeid

## Våre verdier

### Inkluderende

1. Vi har en raus og gjestfri holdning til de vi møter
2. Vi er del av den verdensvide kirke som inviterer til fellesskap med Jesus Kristus
3. Vi legger til rette for samtaler om livet, tro og tvil
4. Vi skaper fellesskap gjennom møtepunkter og aktiviteter i og utenfor sjømannskirkene

### Oppsøkende

1. Vi møter andre med likeverd og respekt uavhengig av tro, kjønn, etnisitet, legning og sosial status
2. Vi kjenner brukerne og våre målgrupper, og lytter oss inn på i deres situasjon og hverdag
3. Diakoni og kristen nestekjærlighet er en sentral del av vårt kirkelige oppdrag

### Nyskapende

1. Vi er nyskapende, faglig fundert og har kompetente medarbeidere
2. Vi er en lærende organisasjon som tar i bruk ny kompetanse og nye arbeidsmåter
3. Vi legger til rette for selvrefleksjon og utvikling hos medarbeiderne

# Strategisk handlingsplan 2021-2026

## Det operative arbeidet

### Hovedmål: Å organisere arbeidet på nye og innovative måter

1. Gjennomføre pilotprosjekt som tar sikte på å organisere arbeidet i større tjenesteområder
2. Møte lokale diakonale behov og videreutvikle gudstjenestetilbudet i og utenfor sjømannskirkene
3. Definere hvilke målgrupper man ønsker å nå innenfor sitt tjenesteområde.
4. Utforske nye måter å nå nordmenn som befinner seg i tjenesteområdene
5. Identifisere nye og videreutvikle eksisterende fysiske og digitale møteplasser og plattformer
6. Kvalitetssikre tilbud om trosopplæring til ulike aldersgrupper; barn, ungdom og voksne
7. Knytte det operative arbeidet tettere sammen på tvers av faggruppene og til Norgesarbeidet

## Frivillighet

### Hovedmål: Øke og kvalitetssikre bruken av frivillige i arbeidet

1. Øke frivillighetskompetansen hos ansatte gjennom kursing, medarbeidersamlinger, og bruk av

«Ressursheftet for frivillighet»

1. Utarbeide planer for frivillighet ved alle enhetene
2. Gi frivillige medarbeidere opplæring, oppfølging og ansvar i forhold til oppgavene
3. Fortsette å innarbeide frivillighetskontrakter og egenerklæringer der det er hensiktsmessig

## Samarbeidspartnere

### Hovedmål: Å utvide og utvikle samarbeidet med andre aktører

* 1. Styrke samarbeidet med ANSA med tanke på økt synlighet blant studenter
  2. Styrke samarbeidet med Utenrikstjenesten, Barne- og familiedepartementet og Norsk Olje og Gass for å sikre et helhetlig tilbud for nordmenn i utlandet og på norsk kontinentalsokkel
  3. Undersøke og utrede behovet for samarbeid med nye aktører i utlandet
  4. Styrke det gjensidige samarbeidet med Den norske kirke
  5. Øke den økumeniske kontakten med lokale kirkesamfunn der det er sjømannskirker
  6. Utvide innholdet i de eksisterende beredskapsavtalene med tanke på økt synlighet

## Kommunikasjon

### Hovedmål: Å skape økt kjennskap til Sjømannskirkens arbeid og tjenester

1. Øke kjennskapen og tilliten til Sjømannskirken i inn- og utland gjennom strategisk kommunikasjon med målgruppene våre.
2. Styrke Sjømannskirkens omdømme og posisjon i Norge
3. Aktivt oppsøke andre sine møteplasser for å spre kjennskap og engasjement, særlig blant yngre
4. Øke antall medlemmer og givere gjennom proaktivt medlems- og giverpleie
5. Utrede og eventuelt iverksette en global eller regional nettbutikk

## Økonomi

### Hovedmål: Å øke inntjeningen og la dette komme kjernevirksomheten til gode

1. Styrke det økonomiske grunnlaget ved aktiv kostnadsstyring og proaktivt arbeid for å sikre flere faste givere
2. Sikre en god og bærekraftig forvaltning av kapital og eiendom
3. Arbeide for å sikre rammevilkårene ved aktiv kontakt med besluttende myndigheter
4. Videreføre vedtatt innsamlingsstrategi
5. Videreutvikle systemer for risikovurdering og kvalitetssikring av økonomiforvaltningen
6. Videreutvikle samarbeid mellom Beredskap Næringsliv og det operative arbeidet for å få avtaler med flere virksomheter

## Personal

### Hovedmål: Å videreutvikle de ansattes sin kompetanse og øke ansettelsestiden til de utstasjonerte

1. Videreutvikle rekrutteringskompetansen og forbedre ansettelsesprosessene
2. Implementere innførings- og avslutningsprogrammet for ansatte
3. Utvikle og innføre plan for kompetanseutvikling av medarbeidere innen ulike fagfelt, inkludert lederutvikling
4. Utvikle og ta i bruk plan for medarbeideroppfølging, -samlinger og -møter
5. Revidere retningslinjene for oppfølging av seksuelle krenkelser og varsling

## Organisasjonsutvikling

### Hovedmål: Å videreutvikle organisasjonen i takt med behov og rammevilkår

1. Utarbeide handlingsplaner, tiltak og mål for de enkelte enhetene ut fra strategiplanen
2. Styrke og videreutvikle en organisasjonskultur som gjennomsyres av våre verdier
3. Forenkle administrative rutiner og ordninger, samt ta i bruk tjenlige digitale verktøy
4. Utvikle bedre systemer for intern kommunikasjon som sikrer at ansatte får lik informasjon til samme tid, bygger felles kultur og bidrar til at ansatte er tilstrekkelig informert til å utføre sitt arbeid.

## Bærekraft

### Hovedmål: Å arbeide i tråd med FNs bærekraftsmål, herunder drifte og videreutvikle Sjømannskirken på en måte som tar vare på mennesker og miljø

1. Redusere ressursbruk, ved å vedlikeholde, gjenbruke og ombruke
2. Stille tydelige krav til miljø og bærekraft ved innkjøp av varer og tjenester
3. Ha et bevisst forhold til transport, og aktivt vurdere behov for fysiske møter i forhold til digital samhandling
4. Bidra til å bekjempe sosial ulikhet der Sjømannskirken er lokalisert

## Post korona

### Hovedmål: Å ta lærdom av erfaringene fra koronapandemien og bruke disse i utviklingen av arbeidet

1. Iverksette plan for gradvis gjenåpning av de ulike delene av arbeidet
2. Ha fokus på de ansatte og deres behov for tilpasset oppfølging i kjølvannet av pandemien
3. Identifisere læringspunkter fra tiden med koronapandemien og innarbeide ny praksis der hvor det er hensiktsmessig og/eller bærekraftig

## Målsettinger til 2026

1. **Kjennskap:** Øke uhjulpet kjennskap blant nordmenn i utlandet fra 51% (2020) til over 60%.
2. **Omdømme**: Øke fra 57% (2020) til 63% nordmenn med godt i IPSOS årlige profilundersøkelse for norske organisasjoner i Norge
3. **Medarbeidere I:** Alle ansatte har deltatt i kompetanseprogrammet.
4. **Medarbeidere II:** Øke den gjennomsnittlige utstasjoneringstiden med ett år
5. **Frivillighet:** Øke frivilligheten med 10% i perioden
6. **Antall møter:** Opprettholde antall møtte sammenlignet med 2019
7. **Oppsøkende virksomhet:** Bruke år for år 3% mer av arbeidstiden til oppsøkende virksomhet
8. **Beredskapsavtaler:** Øke fra 220 i 2020 til minst 240 i 2025. Minst 5 med utvidet samarbeid
9. **Aktiviteter:** Alle enheter har identifisert minst fire nye miljøer; hvordan de nås, og hva vi kan tilby
10. **Finansiering:** Trygge statlig finansiering ved omdømmebygging og relasjonsarbeid
11. **Inntjening:** Øke egeninntjeningen gjennom innsamling, beredskapssavtaler og salg.
12. **Bærekraft:** Redusere våre klimaavtrykk med 15% i løpet av strategiperioden